বাংলাদেশ সশস্ত্র বাহিনী

বাংলাদেশ সশস্ত্র বাহিনী হচ্ছে বাংলাদেশের সামরিক বাহিনী যা সেনা, নৌ ও বিমান বাহিনীর সদস্যদের সমন্বয়ে গঠিত। পাশাপাশি বর্ডার গার্ড বাংলাদেশ ও বাংলাদেশ আনসার ও গ্রাম প্রতিরক্ষা বাহিনী এবং বাংলাদেশ কোস্ট গার্ডসহ অন্যান্য আধা সামরিক বাহিনীগুলো সাধারণ সময়ে স্বরাষ্ট্র মন্ত্রণালয়ের অধীনে থাকে। তবে, যুদ্ধকালীন সময়ে তারা বাংলাদেশ সেনাবাহিনী, বাংলাদেশ বিমানবাহিনী এবং বাংলাদেশ নৌবাহিনীর অধীনে পরিচালিত হয়।

বাংলাদেশের রাষ্ট্রপতি সামরিক বাহিনীর সর্বাধিনায়ক এবং প্রতিরক্ষা মন্ত্রণালয় হল প্রধান প্রশাসনিক প্রতিষ্ঠান যেখানে সামরিক আইন তৈরী ও বাস্তবায়ন করা হয়। বর্তমানে বাংলাদেশের প্রধানমন্ত্রীই বাংলাদেশের প্রতিরক্ষা মন্ত্রী। সামরিক নীতিমালা এবং কূটনৈতিক সিদ্ধান্ত গ্রহণে সহায়তা প্রদানের জন্য রাষ্ট্রপতি এবং প্রধানমন্ত্রীর একটি ছয় সদস্যবিশিষ্ট একটি উপদেষ্টা কমিটি রয়েছে। এই উপদেষ্টা কমিটির সদস্যরা হলেন বাংলাদেশ সামরিক বাহিনীর অন্তর্গত তিন বাহিনীর প্রধান, সামরিক বাহিনী বিভাগের প্রধান নির্বাহী কর্মকর্তা এবং রাষ্ট্রপতি ও প্রধানমন্ত্রীর সামরিক সচিবগণ। এছাড়া এনএসআই, ডিজিএফআই, এবং বিজিবি এর সাধারণ পরিচালকগণ এই উপদেষ্টা পদের ক্ষমতাপ্রাপ্ত।

১৯৭১-এর ২১শে নভেম্বর মুক্তিযুদ্ধ চলাকালে বাংলাদেশের সামরিক বাহিনী গঠিত হয়। এ কারণে এই দিনটিকে সশস্ত্র বাহিনী দিবস হিসাবে পালন করা হয়। এই দিনে বঙ্গভবন,সামরিক বাহিনী সদর দফতর, ঢাকা সেনানিবাস এবং দেশের প্রতিটি সামরিক প্রতিষ্ঠানে বিভিন্ন অনুষ্ঠানের আয়োজন করা হয়ে থাকে।
বাংলাদেশের সামরিক বাহিনীর ইতিহাস

১৯৭১ সালের ২৫ মার্চ পাকিস্তান সেনাবাহিনী বাংলাদেশে নির্বিচারে গণহত্যা শুরু করে। সেনাবাহিনীর বাঙালি সদস্য, আধা সামরিক বাহিনী, পুলিশ এবং আপামর জনগণ যে যেখানে পেরেছে সেখান থেকে বিদ্রোহ করে পাকিস্তান সেনাবাহিনীর বিরুদ্ধে প্রাথমিক প্রতিরোধ গড়ে তোলে। আধুনিক মারণাস্ত্রে সজ্জিত পাকিস্তান সেনাবাহিনীর বিরুদ্ধে উচ্চ মনোবল ও তীব্র দেশপ্রেমের শক্তিতে বলীয়ান মুক্তিযোদ্ধাদের প্রাথমিক প্রতিরোধের এক পর্যায়ে ১৯৭১ সালের ৪ এপ্রিল সিলেট জেলার হবিগঞ্জ মহকুমার সীমান্ত সংলগ্ন তেলিয়াপাড়া চা-বাগানের ডাকবাংলোয় বাঙালি সামরিক কর্মকর্তাদের এক জরুরি বৈঠক অনুষ্ঠিত হয়। উক্ত বৈঠকে দেশের বিভিন্ন অঞ্চলে বিদ্রোহ ঘোষণাকারী এবং প্রতিরোধ যুদ্ধে অংশগ্রহণকারী বাহিনীগুলোর কর্মকাণ্ডের সমন্বয় সাধনের ওপর গুরুত্ব দেওয়া হয়।
স্বাধীনতা যুদ্ধ চলাকালীন বাংলাদেশের সামরিক বাহিনীর সেক্টর এবং সাবসেক্টরসমূহ
১৯৭১ সালের সামরিক বাহিনীর ব্রিগেড এবং রেজিমেন্ট কমান্ডারগণ

* কে ফোর্স (ব্রিগেড) – ৩০ আগস্ট ১৯৭১ সালে গঠন করা হয়, নেতৃত্বে ছিলেন মেজর খালেদ মোশাররফ (কমান্ডার – সেক্টর ২)
** ৪র্থ ইস্ট বেঙ্গল রেজিমেন্ট
** ৯ম ইস্ট বেঙ্গল রেজিমেন্ট
** ১০ম ইস্ট বেঙ্গল রেজিমেন্ট
* এস ফোর্স (ব্রিগেড) – ২৪ সেপ্টেম্বর ১৯৭১ তারিখে গঠন করা হয় মেজর কে এম শফিউল্লাহ (কমান্ডার – সেক্টর ৪)
** ২য় ইস্ট বেঙ্গল রেজিমেন্ট
** ১১তম ইস্ট বেঙ্গল রেজিমেন্ট
* জেড ফোর্স (ব্রিগেড) – ৭ জুলাই ১৯৭১ তারিখে গঠন করা হয় মেজর জিয়াউর রহমান (কমান্ডার – সেক্টর ১১)
** ১ম ইস্ট বেঙ্গল রেজিমেন্ট – সিও – মেজর জিয়াউদ্দিন। ৩১ জুলাই ১৯৭১ তারিখে কামালপুরে পাকিস্তান সেনাবাহিনীর বিওপি আক্রমণের পর ১ম ইস্ট বেঙ্গল রেজিমেন্টের সিনিওর অফিসার মো: জিয়াউদ্দিনকে ১২ আগস্ট সিও পদে উন্নীত করা হয়।
*** ব্যটেলিয়ন সহকারী/কোয়ার্টার মাস্টার: ফ্লাইট লেফটেন্যান্ট লিয়াকত আলী খান
*** 'আলফা' কোম্পানি কমান্ডার: ক্যাপ্টেন মাহবুবুর রহমান
*** 'ব্রাভো' কোম্পানি কমান্ডার: ক্যাপ্টেন হাফিজ উদ্দিন আহমেদ
*** 'চার্লি' কোম্পানি কমান্ডার: ক্যাপ্টেন সালাহ উদ্দিন মমতাজ
*** ভারপ্রাপ্ত কোম্পানি কমান্ডার – সেকেন্ড লেফটেন্যান্ট আনিসুর রহমান
*** ভারপ্রাপ্ত প্লাটুন কমান্ডার – সেকেন্ড লেফটেন্যান্ট ওয়াকার হাসান
** ৩য় ইস্ট বেঙ্গল রেজিমেন্ট – সিও : মেজর শাফাত জামিল.
*** - ২য় আইসি: ক্যাপ্টেন মোহসিন উদ্দিন আহমদ
*** - ব্যাটেলিয়ন সহকারী: ফ্লাইট লেফটেন্যান্ট আশরাফুল আলম
*** - আরএমও: ড: ওয়াসি উদ্দিন
*** - ভারপ্রাপ্ত কোম্পানি কমান্ডার: সেকেন্ড লেফটেন্যান্ট ফাজেল হোসেন
*** - কোম্পানি অফিসার: ফ্লাইট লেফটেন্যান্ট আশরাফুল আলম
*** - প্লাটুন কমান্ডার: সেকেন্ড লেফটেন্যান্ট মঞ্জুর আহমেদ
*** 'আলফা' কোম্পানি কমান্ডার: ক্যাপ্টেন আনোয়ার হোসেন
*** 'ব্রাভো' কোম্পানি কমান্ডার: ক্যাপ্টেন আকবর হোসেন
*** 'চার্লি' কোম্পানি কমান্ডার: ক্যাপ্টেন মোহসিন উদ্দিন আহমদ
** ৮ম ইস্ট বেঙ্গল রেজিমেন্ট – সিও: মোজর আবু জাফর মোহাম্মদ আমিনুল হক
*** - ২আইসি: ক্যাপ্টেন খালেক উজ জামান চৌধুরী
*** - আরএমও: ড: বেলায়েত হোসেন
*** - ভারপ্রাপ্ত কোম্পানি কমান্ডার: সেকেন্ড লেফটেন্যান্ট ইমদাদুল হক
*** - কোম্পানি অফিসার: সেকেন্ড লেফটেন্যান্টমুনিবুর রহমান
*** - প্লাটুন কমান্ডার: সেকেন্ড লেফটেন্যান্ট আবু জাফর
*** 'আলফা' কোম্পানি কমান্ডার: ক্যাপ্টেন খালেক উজ জামান চৌধুরী
*** 'ব্রাভো' কোম্পানি কমান্ডার: ক্যাপ্টেন সাদেক হোসেন
*** 'চার্লি' কোম্পানি কমান্ডার: লেফটেন্যান্ট মোদাসসের হোসেন
*** 'ডেলটা' কোম্পানি কমান্ডার: লেফটেন্যান্ট মাহবুবুর রহমান
** ২য় ফিল্ড আর্টিলারী ব্যাটারী (রওশনারা ব্যাটারী) – সিও: মেজর খন্দকার আব্দুর রশিদ। সেপ্টেম্বরের মাঝামাঝি সময়ে ভারতের ইকো সেক্টর থেকে আসামের মাসিমপুর জেলায় ৬টি ১.৫ মিলিমিটার হুউইটজার আনা হয়। প্রাথমিকভাবে এইগুলো নিয়েই ভারতের কইশালে গঠন করা হয় ২য় এফএ ব্যাটারী। এই এলাকাটি সিলেট এলাকার কাছাকাছি। ১০ অক্টোবরে ২য় এফএ ব্যাটারী জেড ফোর্সের সিলেট সেক্টরে নিযুক্ত করা হয়। পাকিস্তান বাহিনীর বিরুদ্ধে সরাসরি আক্রমণ এবং অন্যন্য অপারেশনে গ্রাউন্ড সাপোর্ট হিসাবে এগুলো ব্যবহৃত হয়েছিলো।
*** - ব্যাটারী সহায়ক: ক্যাপ্টেন এ এম রাশেদ চৌধুরী
*** - ব্যাটারী অফিসার: সেকেন্ড লেফটেন্যান্ট কাজী সাজ্জাদ আলি জহির
** ১ম সিগনাল কোম্পানি – ১৯৭১ সালের ৫ সেপ্টেমবর এই ইউনিটটি গঠন করা হয়। সিও: ক্যাপ্টেন আব্দুল হালি। অক্টোবর মাস থেকে প্রথম সিগনাল কোম্পানি জেড ফোস্টের ৮ম ইস্ট বেঙ্গল রেজিমেন্টের সাথে সংযোজন করা হয় এবং পরবর্তীতে প্রতিটি মিশনে এটি অংশগ্রহণ করেছিলো। উল্লেখযোগ্য মিশনের মধ্যে রয়েছে সিলেটের ৪র্থ এবং ৫ম সেক্টরের অধিনে বড়লেখা, ফুলতলা, আদমতলি, বিয়ানি বাজার ইত্যদি।
মেডেল এবং সম্মাননাসমূহ

* বীর শ্রেষ্ঠ
* বীর উত্তম
* বীর বিক্রম
* বীর প্রতীক
বাংলাদেশের সামরিক বাহিনীর বর্তমান স্থাপনাসমূহ

বাংলাদেশ নিয়মিতভাবে জাতিসংঘের শান্তিরক্ষা অভিযানে অংশগ্রহণ করে আসছে। ২০০৭ সালের হিসাব অনুযায়ী বাংলাদেশ থেকে অধিকাংশ শান্তিরক্ষী বাহিনীর অধিকাংশ সদস্য নিযুক্ত ছিলেন গণতান্ত্রিক কঙ্গো প্রজাতন্ত্র, লাইবেরিয়া, লেবানন, সুদান, পূর্ব টিমোর, এবং কোত দিভোয়ার দেশগুলোতে। বাংলাদেশ এককভাবে সর্বোচ্চ সংখ্যক সদস্য প্রেরণ করেছে শান্তিরক্ষী বাহিনীতে। ২০০৭ সালের হিসাব অনুযায়ী বাংলাদেশ ১০,৭৩৬ জন সদস্য প্রেরণ করেছে। ইরাক যুদ্ধের সময় যুক্তরাষ্ট্রের অনুরোধ সত্ত্বেও বাংলাদেশ সেই যুদ্ধে অংশগ্রহণ করেনি। ২০০৩ সাল থেকে লাইবেরিয়াতে শান্তিরক্ষী বাহিনী নিযুক্ত করেছে। এই সময় পর্যন্ত মোট ৩ হাজার ২০০জন সদস্য নিয়োগ করেছে। শান্তিরক্ষি বাহিনীর সদস্যরা সে দেশে দাতব্য কার্যকলাপ, অবকাঠামো উন্নয়ন ইত্যাদি কাজে সহায়তা করে।
সামরিক বাহিনীর প্রশিক্ষণসমূহ

সামরিক বাহিনীর অফিসারগণ তিন বছর সময় পর্যন্ত ভাটিয়ারির বাংলাদেশ মিলিটারি একাডেমি, পতেঙ্গার বাংলাদেশ নেভাল একাডেমি, এবং যশোরের বাংলাদেশ এয়ার ফোর্স একাডেমিতে প্রশিক্ষণ গ্রহণ করে থাকেন। কর্মজীবনে সামরিক বাহিনীর সদস্যরা উচ্চতর প্রশিক্ষণের জন্য বাংলাদেশ ডিফেন্স সার্ভিস কমান্ড এন্ড স্টাফ কলেজ থেকে শিক্ষাগ্রহণ করেন। উচ্চ পদস্থ সামরিক অফিসারদের প্রশিক্ষণের জন্য রয়েছে বাংলাদেশ ডিফেন্স ইউনিভার্সিটি এবং আর্মড ফোর্সেস ওয়ার কোর্সেস। কর্ম জীবনে অনেকেই মিলিটারি ইনস্টিটিউট অব সাইন্স এন্ড টেকনোলজি থেকে প্রশিক্ষণ গ্রহণ করেন। সামরিক বাহিনীর মেডিকেল কোরের সদস্যদের সাধারণ মেডিকেল কলেজ থেকে শিক্ষা সম্পন্ন করার পর নিয়োগ করা হয়ে থাকে। নিয়োগ প্রাপ্তির পত মেডিকেল কোরের সদস্যগণ মিলিটারি একাডেমি থেকে সামরিক প্রশিক্ষণ গ্রহণ করে থাকেন। পরবর্তীতে পেশাদার পর্যায়ে উচ্চতর প্রশিক্ষণের জন্য তারা মেডিকেল কোর সেন্টার এবং আর্মড ফোর্স মেডিকেল কলেজে অংশগ্রহণ করে থাকেন। সম্প্রতি আর্মড ফোর্স মেডিকেল কলেজ থেকে ক্যাডেটগণ সরাসরি কর্মজীবনে প্রবেশ করছেন।
সামরিক বাহিনীর পদমর্যাদাসমূহ

বাংলাদেশের সামরিক বাহিনীর পদবিন্যাস কমনওয়েলথভুক্ত দেশসমূহের সাথে সামঞ্জস্যপূর্ণ।

বাংলাদেশ সেনাবাহিনী, বাংলাদেশ নৌবাহিনী, এবং বাংলাদেশ বিমান বাহিনীতে কমিশনপ্রাপ্ত অফিসারদের জন্য আলাদা আলাদা সামরিক পদবিন্যাস রয়েছে। আধা-সামরিক বাহিনী বর্ডার গার্ড বাংলাদেশের সাথে বাংলাদেশ সেনাবাহিনী এবং বাংলাদেশ কোস্ট গার্ডের পদবিন্যাস নৌবাহিনীর সাথে সামঞ্জস্যপূর্ণ।
প্রতিষ্ঠানসমূহ

সামরিক বাহিনী

* বাংলাদেশ সেনাবাহিনী (Bangladesh Army)
* বাংলাদেশ নৌবাহিনী (Bangladesh Navy)
* বাংলাদেশ বিমানবাহিনী (Bangladesh Air Force)
আধা সামরিক বাহিনী

* বর্ডার গার্ড বাংলাদেশ (বিজিবি)
* বাংলাদেশ আনসার ও গ্রাম প্রতিরক্ষা বাহিনী
* বাংলাদেশ কোস্ট গার্ড (বিসিজি)
* বাংলাদেশ ন্যাশনাল ক্যাডেট কোর (বিএনসিসি)
বেসামরিক এবং নিরাপত্তা বাহিনী

* বাংলাদেশ পুলিশ
* বাংলাদেশ ফায়ার সার্ভিস ও সিভিল ডিফেন্স
বিশেষ বাহিনী

* স্পেশাল সিকিউরিটি ফোর্স (এসএসএফ)
* জাতীয় নিরাপত্তা গোয়েন্দা (এনএসআই)
* প্রতিরক্ষা গোয়েন্দা মহাপরিদপ্তর (ডিজিএফআই)
সামরিক জেলাসমূহ

* সাভার এরিয়া কমান্ড
* ময়মনসিংহ এরিয়া কমান্ড
* বগুড়া এরিয়া কমান্ড
* রংপুর এরিয়া কমান্ড
* কুমিল্লা এরিয়া কমান্ড
* চট্টগ্রাম এরিয়া কমান্ড
* যশোর এরিয়া কমান্ড
* আর্মি ট্রেনিং এবং ডকট্রেইন কমান্ড (এআরটিডিওসি)
* আর্মি পণ্য সরবরাহ এলাকা
শিক্ষা এবং প্রশিক্ষন প্রতিষ্ঠানসমূহ

* আর্মি ইন্সটিটিউট অফ বিজনেস এডমিনস্ট্রেশন (Army IBA), সাভার, ঢাকা
*বাংলাদেশ মিলিটারি একাডেমী (BMA), ভাটিয়ারি, চট্রগ্রাম
*স্কুল অফ ইনফান্ট্রি এন্ড ট্যাকটিকস (SI&T), জালালাবাদ ক্যান্টনমেন্ট, সিলেট
*ডিফেন্স সার্ভিস কমান্ড এন্ড স্টাফ কলেজ (DSC&SC), মিরপুর ক্যান্টনমেন্ট, ঢাকা
*ন্যাশনাল ডিফেন্স কলেজ (NDC), মিরপুর ক্যান্টনমেন্ট, ঢাকা
*মিলিটারি ইন্সটিটিউট অফ সাইন্স এন্ড টেকনোলোজি (MIST), মিরপুর ক্যান্টনমেন্ট, ঢাকা
*আর্মড কর্পস সেন্টার এন্ড স্কুল (ACC&S), মাজিরা ক্যান্টনমেন্ট, বগুড়া
*ইঞ্জিনিয়ার সেন্টার এন্ড স্কুল অফ মিলিটারি ইঞ্জিনিয়ারিং, কাদিরাবাদ ক্যান্টনমেন্ট, নাটোর
*সিগন্যাল ট্রেইনিং সেন্টার এন্ড স্কুল, যশোর ক্যান্টনমেন্ট, যশোর
*আর্মি সার্ভিস কর্পস সেন্টার এন্ড স্কুল, জাহানাবাদ ক্যান্টনমেন্ট, খুলনা
*আর্মি মেডিকেল কর্পস সেন্টার এন্ড স্কুল, শহীদ সালাহউদ্দিন ক্যান্টনমেন্ট, টাঙ্গাইল
*অর্ডিন্যান্স কর্পস সেন্টার এন্ড স্কুল, রাজেন্দ্রপুর ক্যান্টনমেন্ট, গাজীপুর
*বাংলাদেশ ইন্সটিটিউট অফ পিস সাপোর্ট অপারেশন ট্রেইনিং (BIPSOT), রাজেন্দ্রপুর ক্যান্টনমেন্ট, গাজীপুর
*ইলেক্ট্রিক্যাল এন্ড মেকানিক্যাল ইঞ্জিনিয়ারিং এন্ড স্কুলম সাইদপুর ক্যান্টনমেন্ট, নীলফামারী
*কর্পস অফ মিলিটারি পুলিশ সেন্টার এন্ড স্কুল, সাভার ক্যান্টনমেন্ট, সাভার
*আর্মি স্কুল অফ এডুকেশন এন্ড এডমিনস্ট্রেশন, শহীদ সালাহউদ্দিন ক্যান্টনমেন্ট, টাঙ্গাইল
*আর্মি স্কুল অফ ফিজিক্যাল ট্রেইনিং এন্ড স্পোর্টস (ASPTS), ঢাকা ক্যান্টনমেন্ট, ঢাকা
*আর্মি স্কুল অফ মিউজিক, চট্রগ্রাম ক্যান্টনমেন্ট, চট্রগ্রাম
*আর্মড ফোর্সেস মেডিকেল কলেজ (AFMC), ঢাকা ক্যান্টনমেন্ট, ঢাকা
*আর্মি মেডিকেল কলেজ চট্রগ্রাম (AMCC)
*আর্মি মেডিকেল কলেজ কুমিল্লা (AMCCo)
*আর্মি মেডিকেল কলেজ বগুড়া (AMCB)
*আর্মি মেডিকেল কলেজ যশোর (AMCJ)
*রংপুর আর্মি মেডিকেল কলেজ (RAMC)
*আর্টিলারি সেন্টার এন্ড স্কুল, হালিশহর, চট্রগ্রাম
*স্কুল অফ মিলিটারি ইন্টেলিজেন্স, ময়নামতি ক্যান্টনমেন্ট, কুমিল্লা
*ইস্ট বেঙ্গল রেজিমেন্ট সেন্টার, চট্রগ্রাম ক্যান্টনমেন্ট, চট্রগ্রাম
*বাংলাদেশ ইনফ্যান্ট্রি রেজিমেন্ট সেন্টার, রাজশাহী ক্যান্টনমেন্ট, রাজশাহী
*নন কমিশন্ড অফিসার্স একাডেমী, মাজিরা ক্যান্টনমেন্ট, বগুড়া
*বাংলাদেশ ইউনিভার্সিটি অফ প্রোফেশনালস (BUP), মিরপুর ক্যান্টনমেন্ট, ঢাকা
*বাংলাদেশ আর্মি ইন্টারন্যাশনাল ইউনিভার্সিটি অফ সায়েন্স এন্ড টেকনোলজি (কুমিল্লা)
*বাংলাদেশ আর্মি ইউনিভার্সিটি অফ এঞ্জিনিয়ারিং এন্ড টেকনোলজি (নাটোর)
বাংলাদেশ বিমান বাহিনীর প্রশিক্ষন প্রতিষ্ঠানসমূহ

* বাংলাদেশ এয়ার ফোর্স একাডেমি (বিএএফএ), যশোর
* ফ্লাইং ইনস্ট্রাক্টর স্কুল (এফএইএস), বগুড়া
* কমান্ড এন্ড স্টাফ ট্রেনিং ইনস্টিটিউশন (সিএসটিআই), ঢাকা
* ফ্লাইট সেফটি ইনস্টিটিউট (এফএসআই), ঢাকা
* অফিসার্স ট্রেনিং স্কুল (ওটিএস), যশোর
* এরো-মেডিকেল স্কুল (এএমআই), ঢাকা
* ফ্লাইট কন্ট্রোলার ট্রেনিং ইউনিট (এফসিটিইউ), ঢাকা
* স্কুল অফ ফিজিকাল ফিটনেস (এসওপিএফ), ঢাকা
* রিক্রুট ট্রেনিং স্কুল (আরটিএস), চট্টগ্রাম
* ট্রেনিং উইং (টিডব্লিউ), চট্টগ্রাম
* মেকানিকাল ট্রান্সপোর্ট ড্রাইভিং স্কুল (এমটিডিএস), সমশের নগর
বাংলাদেশ নৌবাহিনীর প্রশিক্ষন প্রতিষ্ঠানসমূহ

* বাংলাদেশ নেভাল একাডেমী (বিএনএ), চট্টগ্রাম
* বিএনএস শহীদ মোয়াজ্জেম, কাপ্তাই,জেলা রাঙ্গামাটি(নাবিকদের উন্নততর প্রশিক্ষনের জন্য)
* বিএনএস ঈসা খান, চট্টগ্রাম(১৩টি আলাদা প্রশিক্ষণ স্কুলের সমন্বয়ে গঠিত)
* বিএনএস তিতুমির, খুলনা (নতুনদের প্রশিক্ষনের জন্য প্রধান স্কুল (এসইটিএস) এবং স্কুল অফ লজিস্টিকস্‌ এবং ম্যানেজমেন্ট (এসওএলএএম)
* স্কুল অফ মেরিটাইম ওয়ারফেয়ার এন্ড ট্যাক্টিক্স, চট্টগ্রাম বন্দর
সেনানিবাস

* ঢাকা সেনানিবাস, ঢাকা
* মিরপুর সেনানিবাস, ঢাকা
* সাভার সেনানিবাস, ঢাকা
* কুমিল্লা সেনানিবাস, কুমিল্লা
* চট্টগ্রাম সেনানিবাস, চট্টগ্রাম
* রংপুর সেনানিবাস, রংপুর
* বান্দরবান সেনানিবাস, বান্দরবান
* খাগড়াছড়ি সেনানিবাস, খাগড়াছড়ি
* রাঙ্গামাটি সেনানিবাস, রাঙামাটি
* যশোর সেনানিবাস, যশোর
* জাহানাবাদ সেনানিবাস, খুলনা
* রাজশাহী সেনানিবাস
* বগুড়া সেনানিবাস
* জাহাঙ্গীরাবাদ সেনানিবাস, বগুড়া
* সৈয়দপুর সেনানিবাস
* ঘাটাইল সেনানিবাস, টাঙ্গাইল
* ময়মনসিংহ সেনানিবাস, ময়মনসিংহ
* জালালাবাদ সেনানিবাস, সিলেট
* রামু সেনানিবাস, কক্সবাজার
* কাদিরাবাদ সেনানিবাস, নাটোর
* আলীকদম সেনানিবাস, বান্দরবান
* কাপ্তাই সেনানিবাস, রাঙামাটি
* দীঘিনালা সেনানিবাস, খাগড়াছড়ি
* শেখ হাসিনা সেনানিবাস, পটুয়াখালী
* গাজীপুর সেনানিবাস (গাজীপুর)
* রাজেন্দ্রপুর সেনানিবাস, গাজীপুর
আরও দেখুন

* বাংলাদেশ
* বাংলাদেশ সরকার
* বাংলাদেশ সংশ্লিষ্ট সংঘটিত যুদ্ধের তালিকা
* বাংলাদেশের সক্রিয় সামরিক বিমানের তালিকা
* বাংলাদেশ বিমান বাহিনীর বিমানের তালিকা
* বাংলাদেশ বিমান বাহিনীর ঐতিহাসিক বিমানের তালিকা
* বাংলাদেশ বিমান বাহিনীতে কর্মরত এয়ার মার্শালদের তালিকা
* বাংলাদেশ সেনাবাহিনীর সরঞ্জামের তালিকা
* বাংলাদেশ সেনাবাহিনীর স্তরবিন্যাসের তালিকা
* বাংলাদেশ সেনাবাহিনীর কর্মরত জেনারেলদের তালিকা
তথ্যসূত্র
বহিঃসংযোগ

* Official Website of Bangladesh Army
* Official Website of Bangladesh Air Force
* Bangladesh Navy


বিষয়শ্রেণী:এশিয়ার সামরিক বাহিনী

বিষয়শ্রেণী:বাংলাদেশের সরকারি সংস্থা